Komission asetus (EY) N:o 1586/1999, annettu 20 päivänä heinäkuuta 1999, tariffikiintiöiden ja perinteisten AKT-banaanien osalta kunkin toimijan alustavaan viitemäärään sovellettavan yhtenäisen mukautuskertoimen vahvistamisesta vuodeksi 1999 annetun asetuksen (EY) N:o 2632/98 muuttamisesta



Virallinen lehti nro L 188 , 21/07/1999 s. 0019 - 0019



KOMISSION ASETUS (EY) N:o 1586/1999, annettu 20 päivänä heinäkuuta 1999, tariffikiintiöiden ja perinteisten AKT-banaanien osalta kunkin toimijan alustavaan viitemäärään sovellettavan yhtenäisen mukautuskertoimen vahvistamisesta vuodeksi 1999 annetun asetuksen (EY) N:o 2632/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 756/1999(4), ja erityisesti sen 6 artiklan 3 kohdan, sekä katsoo, että 1) asetuksen (EY) N:o 2362/98 6 artiklan 3 kohdassa ja 28 artiklan 3 kohdassa säädetään, että komissio vahvistaa tariffikiintiöiden ja perinteisten AKT-banaanien kokonaismäärän sekä saman asetuksen 4 artiklan ja sitä seuraavien artiklojen mukaisesti määriteltyjen perinteisten toimijoiden alustavien viitemäärien yhteismäärän perusteella tarvittaessa yhtenäisen mukautuskertoimen, jota sovelletaan kunkin toimijan alustavaan viitemäärään, 2) perinteisten toimijoiden alustavien viitemäärien yhteismäärää koskevien tiedonantojen perusteella, jotka jäsenvaltiot ovat tehneet asetuksen (EY) N:o 2362/98 28 artiklan 2 kohdan a alakohdan mukaisesti, komissio on asetuksella (EY) N:o 2632/98(5) vahvistanut vuodeksi 1999 yhtenäisen mukautuskertoimen, jota sovelletaan kunkin perinteisen toimijan alustavaan viitemäärään, 3) yhtenäistä mukautuskerrointa, jota sovelletaan kunkin perinteisen toimijan alustavaan viitemäärään, on muutettava toimivaltaisten kansallisten viranomaisten yhdessä komission kanssa tekemien tarkastusten ja täydentävän valvonnan tulosten perusteella; tässä tarkoituksessa on syytä muuttaa asetuksen (EY) N:o 2632/98 1 artikla, 4) tämän asetuksen säännökset eivät rajoita mahdollisesti myöhemmin toteutettavia toimenpiteitä erityisesti niiden sitoumusten noudattamiseksi, jotka yhteisö on Maailman kauppajärjestön (WTO) yhteydessä antanut, eivätkä toimijat voi perustaa oikeutettuja vaatimuksia näihin säännöksiin tuontijärjestelyn jatkamiseksi, ja 5) tämän asetuksen säännösten on tultava voimaan viipymättä, jotta jäsenvaltiot voivat soveltaa tarvittavia korjauksia toimijoiden viitemääriin, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2632/98 1 artiklassa kerroin "0,939837" kertoimella "0,947938". 2 artikla Jäsenvaltioiden toimivaltaisten viranomaisten on ilmoitettava viimeistään 1 päivänä syyskuuta 1999 toimijoille, joita asia koskee, vuodeksi 1999 myönnetty määrä, jota on tarkistettu 1 artiklan mukaisesti. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1999. Komission puolesta Franz FISCHLER Komission jäsen (1) EYVL L 47, 25.2.1993, s. 1. (2) EYVL L 160, 26.6.1999, s. 80. (3) EYVL L 293, 31.10.1998, s. 32. (4) EYVL L 98, 13.4.1999, s. 10. (5) EYVL L 333, 9.12.1998, s. 21.